Apartament cu trei camere la preț de vilă. Prețurile locuințelor au explodat și se află la un nivel record.
Apartamentele vechi cu 3 camere au ajuns să coste aproape 100.000 de euro. Comparativ cu anul trecut, în 2020, plăteşti cu 4.400 de euro mai mult pentru imobil. În zonele Dristor, Colentina sau Olteniţei, creşterile sunt între 2.000 şi 5.000 de euro.
Gândește-te bine înainte să te avânți să cumperi un apartament vechi cu trei camere, în perioada asta. În București au ajuns să coste 100.000 de euro în zone unde nu dădeai astfel de sume în anii trecuți. E cel mai mare preț din ultimii 11 ani. Luna trecută, ai fi dat cu 600 de euro mai puțin dacă te înhămai la cumpărături de genul ăsta. Comparativ cu anul trecut, plătești cu 4.400 euro mai mult, spune Ziarul Financiar.